Arne B. Mann

PhDr. Arne B. Mann, CSc. (* 4. január 1952, Bratislava) je popredný slovenský etnológ a romista. Žije a tvorí v Bratislave.

Vzdelanie 
V roku 1978 absolvoval štúdium národopisu na Filozofickej fakulte Univerzity Komenského v Bratislave v Bratislave. V roku 1980 obhájil titul PhDr., a v roku 1997 získal hodnosť CSc.

Profesné pôsobenie 
Od roku 1983 pracuje ako samostatný vedecký pracovník na Ústave etnológie Slovenskej akadémie vied. Ako romista skúma históriu a zvyky Rómov na Slovensku, vrátane náboženstva a viery, rodiny a spoločenských vzťahov, obrady a obyčaje, bývanie a demografický vývoj. V posledných rokoch sa intenzívne zaoberá aj témou rómskeho holokaustu. V rokoch 1998 až 2016 sa spolupodieľal aj na výskume Etnokulturní vývoj Romů na Fakulte humanitných štúdií Karlovej univerzity v Prahe.

Ocenenia 
 Pamätná medaila, udelená prezidentom SR Rudolfom Schusterom a Nadáciou Solidarita pri príležitosti Pamätného dňa obetiam holokaustu a rasového násilia, 9. septembra 2003 (za vedeckú prácu o rómskom holokauste).
 Cena Národopisnej spoločnosti pri SAV za rok 2003 v kategórii publikačná činnosť (spolu s Milanom Kováčom) za publikáciu Boh všetko vidí
 Cena Romipen, udelená Ministerstvom vnútra SR a splnomocnencom vlády SR pre rómske komunity 8. apríla 2014 pri príležitosti Svetového dňa Rómov „za prínos v oblasti zlepšovania kultúrneho a vzdelanostného rozvoja Rómov“.

Monografie 
 K historickým a etnokultúrnym determináciám spoločenskej integrácie Cigánov-Rómov v procese výstavby rozvinutého socializmu v Československu Slovenský národopis, 36, 1988, č.1, 256 s., monotematické číslo.
 Neznámi Rómovia. Zo života a kultúry Cigánov-Rómov na Slovensku. Bratislava, Ister Science Press 1992, 207 s.
 Boh všetko vidí / O Del sa dikhel, Duchovný svet Rómov na Slovensku (spolu s Milanom Kováčom), Bratislava, Chronos 2003, 346 s.
 Nepriznaný holocaust. Rómovia v rokoch 19391945 (spolu so Zuzanou Kumanovou). Bratislava, Občianske združenie In minorita, Slovenské národné múzeum, Ústav etnológie SAV 2007, 59 s. ISBN 978-80-969798-8-2.

Referencie

Externé odkazy 
 Profil na webe SAV (archív)
 Rozhovor se slovenským etnologem Arne Mannem – Studia Ethnologica Pragensia 2/2017
 Transport Rómov zo slovenského štátu zastavila náhoda. Vzťahy s nimi narušil aj výmysel o ľudožrútoch – rozhovor na portáli Aktuality (2022)

Osobnosti z Bratislavy
Slovenskí etnológovia
Slovenskí pedagógovia
Slovenskí romisti
Absolventi Filozofickej fakulty Univerzity Komenského v Bratislave
Pracovníci Slovenskej akadémie vied